देशमा अहिले भन्ने गरिएको लोकतन्त्र जनताको नभई मुठ्ठीभर दलाल तथा नोकरशाही पँुजीपति एवम् सामन्त वर्गको लोकतन्त्र हो भन्दै अपिलमा मजदुर, सुकुम्बासी, कमैया, हरुवा, चरवा, हली गोठाला लगायतका गरीब एवम् विपन्न वर्ग र किसान, महिला, दलित, जनजाति, मधेशी, मुस्लिम सहितका विशाल बहुसङ्ख्यक जनसमुदायले लोकतन्त्रको वास्तविक अनुभूति गर्नै नपाएको जिकिर गरिएको छ । महिलाहरुमाथिको बलात्कार–हत्या, दलितहरुमाथि कायमै रहेको विभेद र छुवाछुत, संविधान बनाउने र विधेयक ल्याउने काममा कथित ठूला पार्टीका कथित ठूला नेताहरुको चल्दै आएको हैकम, आर्थिक समानता, जनताको आन्दोलन गर्ने अधिकारलाई खोस्दै लग्ने र निषेधित क्षेत्र बढाउँदै जाने गरिएको काम तथा जनताको अभिव्यक्ति स्वतन्त्रता, प्राज्ञिक स्वतन्त्रता र पत्रकारहरुका अधिकारहरुमाथि लगाइएको अङ्कुशको निन्दापूर्वक उल्लेख गरिएको छ ।
